|  |  |
| --- | --- |
|  | **«ТАСДИҚЛАНГАН»****«4 SONLI MONTAJ BOSHQARMASI» АЖ акциядорларининг умумий****йиғилишининг 2020 йил «06» апрелдаги қарори билан 1-сонли баённома** |

**«4 SONLI MONTAJ BOSHQARMASI»**

**АКЦИЯДОРЛИК ЖАМИЯТИНИНГ**

**АКЦИЯДОРЛАР УМУМИЙ ЙИҒИЛИШИ**

**ТЎҒРИСИДАГИ НИЗОМИ**

**Тошкент шаҳри – 2020 йил**

**УМУМИЙ ҚОИДАЛАР**

1. Мазкур Низом «4 SONLI MONTAJ BOSHQARMASI»акциядорлик жамияти акциядорлар умумий йиғилиши мақоми ва фаолиятини, унинг ўтказилиши ва қарорлар қабул қилиниши тартибини белгилайди.
2. Низом Ўзбекистон Республикасининг “Акциядорлик жамиятлари ва акциядорларнинг ҳуқуқларини ҳимоя қилиш тўғрисида”ги Қонунига (бундан буён матнда Қонун деб юритилади), бошқа меъёрий-ҳуқуқий ҳужжатларга, Акциядорлик жамиятлари фаолияти самарадорлигини ошириш ва корпоратив бошқарув тизимини такомиллаштириш бўйича Комиссиянинг 2015 йил 31 декабрдаги йиғилишининг 9-сонли баённомаси билан тасдиқланган Корпоратив бошқарув Кодексига ва «4 SONLI MONTAJ BOSHQARMASI»акциядорлик жамияти (бундан буён матнда Жамият деб юритилади) уставига мувофиқ ишлаб чиқилган.
3. Жамият ҳар йили акциядорлар умумий йиғилишини (акциядорлар йиллик умумий йиғилиши) ўтказиши шарт. Акциядорлар йиллик умумий йиғилиши молия йили якунлангандан сўнг олти ойдан кечиктирилмай ўтказилади. Акциядорлар йиллик умумий йиғилиши одатда июнь ойининг охирги жумасида ўтказилади.
4. Акциядорлар йиллик умумий йиғилишида Жамиятнинг кузатув кенгаши ва тафтиш комиссиясини сайлаш, бош директор билан тузилган шартнома муддатини узайтириш, уни қайта тузиш ёки бекор қилиш имкониятлари тўғрисидаги масалалар ҳал қилинади, шунингдек Жамиятнинг йиллик ҳисоботи, Жамиятнинг бош директори ва кузатув кенгашининг Жамиятни ривожлантириш стратегияларига эришиш бўйича қўлланилаётган чоралар тўғрисидаги ҳисоботлари ҳамда мазкур низомга мувофиқ бошқа ҳужжатлар кўриб чиқилади.
5. Акциядорларнинг йиллик умумий йиғилишидан ташқари ўтказиладиган умумий йиғилишлари навбатдан ташқари йиғилишлардир.
6. Акциядорларнинг умумий йиғилишини ўтказиш тартиби, йиғилиш ўтказилиши ҳақида акциядорларга хабар бериш тартиби, акциядорларнинг умумий йиғилишини ўтказишга тайёргарлик вақтида акциядорларга бериладиган материалларнинг (ахборотнинг) рўйхати Жамиятнинг кузатув кенгаши томонидан белгиланади.
7. **АКЦИЯДОРЛАР УМУМИЙ ЙИҒИЛИШИНИНГ ВАКОЛАТ ДОИРАСИ**
8. Акциядорлар умумий йиғилишининг ваколат доирасига қуйидагилар киради:
* Жамият уставига ўзгартиш ва қўшимчалар киритиш ёки Жамиятнинг янги таҳрирдаги уставини тасдиқлаш;
* Жамиятни қайта ташкил этиш;
* Жамиятни тугатиш, тугатувчини (тугатиш комиссиясини) тайинлаш ҳамда оралиқ ва якуний тугатиш балансларини тасдиқлаш;
* Жамият кузатув кенгашининг ва миноритар акциядорлар қўмитасининг сон таркибини белгилаш, уларнинг аъзоларини сайлаш ва аъзоларнинг ваколатларини муддатидан илгари тугатиш;
* Жамиятнинг устав фондини (устав капиталини) камайтириш;
* ўз акцияларини олиш;
* эълон қилинган акцияларнинг энг кўп миқдорини белгилаш;
* Жамиятнинг ташкилий тузилмасини, Жамиятнинг яккабошчилик асосидаги ижроия органи ҳисобланувчи Бош директорни тасдиқлаш ва унинг ваколатларини муддатидан илгари тугатиш;
* Жамият тафтиш комиссиясининг аъзоларини сайлаш ва уларнинг ваколатларини муддатидан илгари тугатиш;
* Жамиятнинг йиллик ҳисоботини, шунингдек Жамият фаолиятининг асосий йўналишлари ва мақсадидан, Жамиятни рақобат муҳити таҳлили, экспортга йўналтирилганлик ва тегишли соҳа, тармоқ ва ҳудудни ривожлантириш бўйича тасдиқланган давлат дастурларидан келиб чиққан ҳолда ўрта муддатга (беш йилгача) ва узоқ муддатга (беш йилдан ортиқ) ривожлантиришнинг аниқ муддатлари белгиланган стратегиясини тасдиқлаш;
* Жамиятнинг фойдаси ва зарарларини тақсимлаш;
* Жамиятни ривожлантириш стратегиясига (зарур ҳолларда) киритиладиган ўзгартиш ва/ ёки қўшимчаларни тасдиқлаш;
* Жамият кузатув кенгашининг ва тафтиш комиссиясининг ўз ваколат доирасига кирадиган масалалар юзасидан, шу жумладан Жамиятни бошқаришга доир қонун ҳужжатларида белгиланган талабларга риоя этилиши юзасидан Жамият кузатув кенгашининг ҳисоботларини ва тафтиш комиссиясининг хулосаларини эшитиш;
* акциядорлар умумий йиғилишининг регламентини тасдиқлаш;
* акцияларни майдалаш ва йириклаштириш;
* Жамиятнинг ижроия органига тўланадиган ҳақ ва (ёки) компенсацияларни энг юқори миқдорларини белгилаш;
* Жамиятнинг Кузатув кенгаши ва тафтиш комиссияси аъзоларига тўланадиган ҳақ ва (ёки) компенсацияларни белгилаш;
* Қонунда белгиланган ҳолларда Жамият томонидан йирик битимлар тузиш тўғрисида қарор қабул қилиш ва Жамият аффиланган шахслари билан битимларни маъқуллаш;
* мажбурий аудиторлик текширувини ўтказиш учун аудиторлик ташкилотини белгилаш, ушбу ташкилотнинг хизматларига тўланадиган энг кўп ҳақ миқдори ва у билан шартнома тузиш (шартномани бекор қилиш) тўғрисида қарор қабул қилиш;
* аудиторлик ташкилотининг ҳисоботларини ҳар йили тасдиқлаш;
* Корпоратив бошқарув Кодекси (бундан буён матн давомида - Кодекс) тавсияларига риоя этиш мажбуриятини олиш тўғрисида қарор қабул қилиш;
* Жамиятнинг ички корпоратив ҳужжатларини тасдиқлаш, тасдиқланиши Жамият устави билан Жамиятнинг кузатув кенгашининг ёки ижроия органининг ваколатларига киритилган ҳужжатлар бундан мустасно;
* ҳар йили мустақил профессионал ташкилотлар – маслаҳатчиларни жалб қилган ҳолда бизнес-жараёнлар ва лойиҳаларнинг Жамият ривожланиш мақсадларига мувофиқлиги юзасидан таҳлил ўтказиш ҳақида қарор қабул қилиш;
* ижроия органининг аффилланган шахслар билан ва йирик битимларни мустақил амалга ошириши учун Жамиятнинг жорий хўжалик фаолияти билан боғлиқ битимларни белгилаш;
* ҳомийлик (хайрия) ёки беғараз ёрдам кўрсатишнинг (олиш) энг кўп миқдорини белгилаш;
* қонун ҳужжатларига ва Жамият уставига мувофиқ бошқа масалаларни ҳал этиш.
1. Қуйидаги масалалар бўйича қарорлар акциядорларнинг умумий йиғилишида иштирок этаётган овоз берувчи акцияларнинг эгалари бўлган акциядорларнинг тўртдан уч қисмидан иборат кўпчилик овози билан қабул қилинади:
* Жамиятни қайта ташкил этиш;
* Жамиятни тугатиш, тугатувчини (тугатиш комиссиясини) тайинлаш ҳамда оралиқ ва якуний тугатиш балансларини тасдиқлаш;
* Жамият кузатув кенгашининг ва миноритар акциядорлар қўмитасининг сон таркибини белгилаш, уларнинг аъзоларини сайлаш ва аъзоларнинг ваколатларини муддатидан илгари тугатиш;
* Жамиятнинг фойдаси ва зарарларини тақсимлаш;
* Жамият томонидан йирик битимлар тузиш тўғрисида қарор қабул қилиш ва Жамият аффиланган шахслари билан битимларни маъқуллаш.
1. Солиққа оид ёки давлат олдидаги бошқа қарздорлик ҳисобига жамият устав фондидаги капиталидаги давлат улушини шакллантириш ёки ошириш тўғрисидаги қарор Жамият акциядорлари умумий йиғилиши томонидан Жамиятнинг жойлаштирилган овоз берувчи акцияларининг камида учдан икки қисми эгалари бўлган акциядорларнинг (давлатдан ташқари) розилиги мавжуд бўлган тақдирда, акциядорларнинг оддий кўпчилик овози билан қабул қилинади.
2. Бошқа масалалар бўйича қарор акциядорлар умумий йиғилиши томонидан овоз берувчи акциялари эгалари бўлган, йиғилишда иштирок этаётган акциядорларнинг оддий кўпчилик овози билан қабул қилинади.
3. Акциядорлар умумий йиғилишининг ваколат доирасига киритилган масалалар Жамиятнинг кузатув кенгаши ва ижроия органи ҳал қилиши учун берилиши мумкин эмас.
4. **АКЦИЯДОРЛАРНИНГ УМУМИЙ ЙИҒИЛИШИДА ИШТИРОК ЭТИШ ҲУҚУҚИ. АКЦИЯДОРЛАРНИ ВА УЛАРНИНИНГ ВАКОЛАТЛИ ВАКИЛЛАРИНИ РЎЙХАТГА ОЛИШ**
5. Акциядорларнинг умумий йиғилишида иштирок этиш ҳуқуқига акциядорларнинг умумий йиғилиши ўтказиладиган санадан уч иш куни олдин шакллантирилган Жамият акциядорларининг реестрида қайд этилган акциядорлар эга бўлади.
6. Жамият акциядорнинг талабига кўра акциядорга у акциядорларнинг умумий йиғилишини ўтказиш учун шакллантирилган жамият акциядорларининг реестрига киритилганлиги тўғрисида ахборот тақдим этиши шарт.
7. Жамиятнинг шакллантирилган акциядорлар реестрига мазкур реестр шакллантирилган санада унга киритилмай қолган шахсларнинг бузилган ҳуқуқлари тикланган тақдирда ёки қонун ҳужжатларида белгиланган тартибда уни шакллантиришда йўл қўйилган хатолар тузатилган тақдирдагина ўзгартиришлар киритилиши мумкин.
8. Акциядорларнинг умумий йиғилишида Жамият акциядорлари реестрида қайд этилган акциядорлар, уларнинг ваколатли вакиллари, саноқ комиссияси, ички аудит хизмати ходимлари, аудиторлик текширувини ўтказган аудиторлик ташкилотининг вакили, кузатув кенгаши аъзолари, ижроия органи, тафтиш комиссияси аъзолари, шунингдек миноритар акциядорлар қўмитаси вакили (мавжуд бўлса) ва акциядорлар умумий йиғилиши раиси таклифига биноан бошқалар иштирок этиш ҳуқуқига эга.
9. Ижроия органи аъзолари, кузатув кенгаши ва тафтиш комиссияси вакиллари, шунингдек, аудиторлик ташкилоти вакиллари акциядорларнинг йиллик умумий йиғилишида ўз органларининг ҳисоботлари билан шахсан иштирок этишлари шарт.
10. Акциядорларнинг умумий йиғилишида Жамиятнинг кузатув кенгаши, тафтиш комиссияси аъзолигига ва директорлик лавозимига номзодлар иштирок этишлари мумкин.
11. Акциядорлар умумий йиғилишида иштирок этиш учун акциядорлар ёки уларнинг ваколатли вакиллари йиғилишини ўтказиш тўғрисидаги хабарда кўрсатилган жой ва вақтда рўйхатдан ўтишлари керак.
12. Акциядорнинг вакили акциядорларнинг умумий йиғилишида ёзма шаклда тузилган ишончнома асосида иш юритади. **Овоз беришга доир ишончномада ваколат берган ва вакил қилинган шахс тўғрисидаги маълумотлар (исми-шарифи ёки номи, яшаш жойи ёки жойлашган ери, паспортига оид маълумотлар) бўлиши лозим.** Жисмоний шахс номидан берилган овоз беришга доир ишончнома нотариал тартибда тасдиқланган бўлиши керак. Юридик шахс номидан овоз беришга доир ишончнома унинг раҳбарининг имзоси ва ушбу юридик шахснинг муҳри билан (муҳр мавжуд бўлган тақдирда) тасдиқланган ҳолда берилади.
13. Акциядор акциядорларнинг умумий йиғилишидаги ўз вакилини исталган вақтда алмаштиришга ёки йиғилишда шахсан ўзи иштирок этишга ҳақлидир.
14. Акциядорлар умумий йиғилишида иштирок қилиш учун келган акциядорлар – жисмоний шахсларни рўйхатдан ўтказиш паспорт ёки акциядорнинг шахсини тасдиқловчи бошқа ҳужжат тақдим қилинганда амалга оширилади, вакилига нисбатан эса – шунингдек, нотариал тарзда тасдиқланган ишончнома ҳам тақдим қилиниши керак.
15. Жамият акциядори – юридик шахс раҳбари акциядорлар умумий йиғилишидаги ўз ваколатларини уни лавозимга тайинлаш тўғрисидаги ҳуқуқий далолатнома ва шахсини тасдиқловчи ҳужжат асосида лавозими бўйича амалга оширади.
16. Акциядор – юридик шахс вакили акциядорлар умумий йиғилишида унинг номига ташкилот раҳбари имзоси остида берилган ишончнома мавжуд бўлганда ёки ушбу ташкилот муҳри билан тасдиқланган (муҳр мавжуд бўлган ҳолатда) таъсис ҳужжатлари билан тегишли ваколат берилган бошқа шахс номидан иштирок этиши мумкин.
17. Агар Жамиятнинг акцияси бир нечта шахснинг умумий улушли мулкида бўлса, акциядорларнинг умумий йиғилишида овоз бериш ваколатлари уларнинг хоҳишига кўра умумий улушли мулк иштирокчиларидан бири ёки уларнинг умумий вакили томонидан амалга оширилади. Кўрсатиб ўтилган ҳар бир шахснинг ваколатлари тегишли тарзда расмийлаштирилган бўлиши керак.
18. Акциядорлар умумий йиғилишини ўтказиш учун тузилган Жамият акциядорлари реестрига мувофиқ қайд этиш рўйхати тузилади.
19. Қайд этиш рўйхати жузланган (брошюраланган), рақамланган, тикилган ва Жамият муҳри билан тасдиқланган бўлиши керак.
20. Умумий йиғилишни ўтказишда акциядорлар (уларнинг вакиллари) қайд этиш рўйхатига имзо қўядилар ва Жамият акциядорлари реестри маълумотлари бўйича белгиланган ҳар бир акциядорнинг овоз берувчи акцияларидан келиб чиққан ҳолда овоз бериш учун бюллетенлар тўпламини оладилар.
21. Агар йиғилиш иштирокчиси бир ёки бир неча акциядорлар манфаатларини ифодалаш учун ишончнома тақдим қилса, унга акциядор (акциядорлар) номидан овоз бериш учун бюллетенлар берилади, қайд этиш рўйхатида эса манфаатлари ифодаланаётган акциядор фамилияси қаршисида қуйидагича эслатма қилинади: “\_\_\_\_\_\_\_ (миқдори) овоз берувчи акциялар бўйича “\_\_\_” \_\_\_\_\_\_ 20 йилдаги “\_\_\_”-сонли ваколатнома бўйича” ва вакилнинг фамилияси, исми, отасининг исми кўрсатилади.
22. **АКЦИЯДОРЛАРНИНГ ЙИЛЛИК УМУМИЙ ЙИҒИЛИШИНИ ЎТКАЗИШГА ТАЙЁРГАРЛИК КЎРИШ**
23. Акциядорлар умумий йиғилишини мазкур Низомнинг 3-бандида белгиланган муддатда сифатли тайёргарлик кўриш ва ўтказиш учун ижроия органи қуйидагиларни амалга оширади:
* Жамиятнинг Акциядорлар умумий йиғилиши қарори билан танланган аудиторлик ташкилотлари билан аудиторлик текширувини ўтказиш, шу жумладан Молиявий ҳисоботнинг халқаро стандартларига мувофиқ молиявий ҳисобот тайёрлаш, Халқаро аудит стандартларига мувофиқ ташқи аудит ташкил қилиш бўйича шартномалар тузади, ушбу шартномаларда текширув якунланишининг аниқ муддатлари кўрсатилади;
* Халқаро аудит стандартларига мувофиқ ташқи аудит ўтказилгандан сўнг йиллик умумий йиғилиш ўтказиладиган санагача икки ҳафтадан кечиктирилмай Молиявий ҳисоботнинг халқаро стандартларига мувофиқ тузилган ҳар йилги молиявий ҳисобот эълон қилинишини таъминлайди.
* Халқаро молиявий ҳисобот стандартларига мувофиқ тузилган йиллик молиявий ҳисоботни у Халқаро аудит стандартларига мувофиқ ташқи аудитдан ўтказилганидан кейин, акциядорларнинг йиллик умумий йиғилиши ўтказиладиган санадан камида икки ҳафта олдин эълон қилинишини таъминлайди.

Ижроия органи шунингдек қуйидагиларни ишлаб чиқади (тайёрлайди):

* Акциядорлар умумий йиғилишини ўтказиш тартиби (регламенти) лойиҳалари, ҳар бир йўналиш бўйича асослар илова қилинган ҳолда соф фойда тақсимланиши (зарарлар ўрни қопланиши) ва акциядорлар умумий йиғилиши томонидан кўриб чиқиладиган бошқа ҳужжатлар, шунингдек саноқ комиссиясини ташкил қилиш бўйича таклифлар. Акциядорлар йиллик умумий йиғилиши кун тартибига киритиш учун акциядорлар томонидан келиб тушган таклифларни, шу жумладан Жамиятнинг кузатув кенгашига ва тафтиш комиссиясига (тафтишчи сифатида) кўрсатилган номзодлар тўғрисидаги ахборотни ва бошқа маълумотларни умумлаштиради;
* Жамиятнинг йиллик ҳисоботи ва йиллик бизнес-режаси, шунингдек Жамият фаолиятининг асосий йўналишлари ва мақсадидан келиб чиққан ҳолда ўрта ва узоқ муддатга ривожлантиришнинг аниқ муддатлари белгиланган стратегияси лойиҳасини;
* бизнес-режа кўрсаткичлари бажарилиши тўғрисида ва Жамиятнинг ривожланиш стратегиясига эришиш бўйича кўрилаётган чоралар тўғрисидаги ижроия орган ҳисоботи, аудиторлик текширувини ўтказиш учун аудиторлик ташкилотини танлаш бўйича танлов ўтказади ва ҳ.к.
1. Ижроия органи мазкур Низомнинг 29-банди иккинчи қисмида қайд этилган материаллар ишлаб чиқилгандан (тайёрлангандан) сўнг уларни кузатув кенгашига кўриб чиқиш учун киритади.
2. Акциядорлар умумий йиғилишини ўтказишга тайёргарлик Жамиятнинг кузатув кенгаши томонидан ўтказилади, у қуйидагиларни белгилайди:
* Акциядорлар умумий йиғилиши ўтказиладиган жойни ва вақтни;
* Акциядорлар умумий йиғилиши кун тартибини;
* акциядорларни хабардор қилиш учун Жамият акциядорлари реестри тузиладиган ва Акциядорлар умумий йиғилиши ўтказиладиган санани;
* Акциядорлар умумий йиғилиш ўтказилиши ҳақида акциядорларга ва давлат вакилига хабар қилиш тартибини;
* Акциядорлар умумий йиғилишни ўтказишга тайёргарлик кўрилаётганда акциядорларга тақдим этиладиган ахборот (материаллар) рўйхатини;
* овоз бериш бюллетенининг шакли ва матнини.
1. Акциядорларнинг умумий йиғилишини ўтказиш тўғрисидаги хабар акциядорларнинг умумий йиғилиши ўтказиладиган санадан камида йигирма бир кундан кечиктирмай, лекин узоғи билан ўттиз кун олдин Корпоратив ахборотнинг ягона порталида, Жамиятнинг расмий веб-сайтида ва оммавий ахборот воситаларида эълон қилинади, шунингдек акциядорларга электрон почта орқали юборилади.
2. Жамият акциядорга мустақил равишда ёки Жамият ва қимматли қоғозлар бозорининг малакали иштирокчиси ўртасида тааллуқли хизматлар кўрсатиш юзасидан тузиладиган шартномага мувофиқ қимматли қоғозлар бозорининг малакали иштирокчиси орқали билдириш хати юбориш ҳуқуқига эга.
3. Акциядорларнинг умумий йиғилишини ўтказиш тўғрисидаги хабарда қуйидагилар кўрсатилиши керак:
* Жамиятнинг номи, жойлашган ери (почта манзили) ва электрон почта манзили;
* акциядорлар умумий йиғилиши ўтказиладиган сана, вақт ва жой;
* Жамият акциядорларининг реестри шакллантириладиган сана;
* акциядорлар умумий йиғилиши кун тартибига киритилган масалалар;
* акциядорлар умумий йиғилишини ўтказишга тайёргарлик кўрилаётганда акциядорларга тақдим этилиши лозим бўлган ахборот (материаллар) билан акциядорларни таништириш тартиби.
1. Акциядорларнинг умумий йиғилишини ўтказишга тайёргарлик кўрилаётганда акциядорларга тақдим этилиши лозим бўлган ахборотга (материалларга) Жамиятнинг йиллик ҳисоботи, Жамиятнинг йиллик молия-хўжалик фаолиятини текшириш натижалари юзасидан Жамият тафтиш комиссиясининг ва аудиторлик ташкилотининг хулосаларини, Жамиятнинг кузатув кенгаши ва тафтиш комиссияси аъзолигига номзодлар тўғрисидаги маълумотларни, Жамият уставига киритиладиган ўзгартиришлар ва қўшимчалар лойиҳасини ёки Жамият уставининг янги таҳрирдаги лойиҳасини, шунингдек Жамиятнинг ўрта муддатли ва узоқ муддатли давр учун ривожланиш стратегиясини ва кун тартиби бўйича бошқа керакли ахборотни, шу жумладан Жамият кузатув кенгашининг акциядорлар умумий йиғилиши кун тартиби юзасидан нуқтаи назарини ўз ичига олади.
2. Акциядорларнинг умумий йиғилишини ўтказишга тайёргарлик кўрилаётганда акциядорларга тақдим этилиши мажбурий бўлган қўшимча ахборотнинг (материалларнинг) рўйхати қимматли қоғозлар бозорини тартибга солиш бўйича ваколатли давлат органи томонидан белгиланиши мумкин.
3. Жамият овоз берувчи акцияларининг жами энг камида бир фоизи эгаси ҳисобланган акциядорлар (акциядор) Жамиятнинг молия йили якунлангандан сўнг тўқсон кундан кечиктирилмаган муддатда акциядорларнинг йиллик умумий йиғилиши кун тартиби бўйича, шу жумладан фойдани тақсимлаш, бошқарув ва назорат органлари аъзолигига номзодлар бўйича таклифлар киритиш ҳуқуқига эга, белгиланган тартибда акциядорлар умумий йиғилиши ўтказилгунга қадар уларни алмаштириш имкониятига эга.
4. Акциядорлар умумий йиғилишининг кун тартибига масала уни қўйиш сабаблари, масалани киритаётган акциядорнинг (акциядорларнинг) исми-шарифи, унга тегишли акцияларнинг сони ва тури кўрсатилган ҳолда ёзма шаклда киритилади.
5. Жамият кузатув кенгашига ва тафтиш комиссиясига номзодлар кўрсатиш тўғрисида таклифлар киритилганда, шу жумладан ўзини ўзи номзод қилиб кўрсатилган тақдирда номзоднинг исми-шарифи, унга тегишли акцияларнинг сони ва тури (агар номзод жамият акциядори бўлса), шунингдек номзодни кўрсатаётган акциядорларнинг исми-шарифи (номи), уларга тегишли акцияларнинг сони ва тури кўрсатилади.
6. Жамиятнинг кузатув кенгаши келиб тушган таклифларни кўриб чиқиши ва уларни акциядорлар умумий йиғилиши кун тартибига киритиш тўғрисида ёки қайд этилган кун тартибига киритишни рад этиш тўғрисида мазкур Низомнинг 37-бандида белгиланган муддат тугагандан сўнг 10 кундан кечиктирмай қарор қабул қилиши шарт.
7. Қуйидаги ҳолатлардан ташқари, акциядор (акциядорлар) томонидан киритилган масала Акциядорлар умумий йиғилиши кун тартибига киритилиши керак, худди шундай кўрсатилган номзодлар Жамиятнинг бошқарув ва назорат органларига сайловлар бўйича овоз бериш учун номзодлар рўйхатига киритилиши керак:
* акциядор (акциядорлар) томонидан мазкур Низомнинг 37-бандида белгиланган муддатга риоя қилинмаган бўлса;
* акциядор (акциядорлар) мазкур Низомнинг 37-бандида назарда тутилган Жамиятнинг овоз берувчи акциялари сони эгаси бўлмаса;
* агар Жамиятнинг бошқарув ва назорат органларига номзодлар тўғрисидаги маълумотлар тўлиқ бўлмаса;
* таклифлар қонун ҳужжатлари талабларига мувофиқ бўлмаса.
1. Акциядорлар (акциядор) Жамият кузатув кенгаши ва тафтиш комиссиясига ўзлари кўрсатган номзодлар рўйхатига акциядорларнинг йиллик умумий йиғилиши ўтказилиши тўғрисидаги хабар эълон қилинган санадан эътиборан уч иш кунидан кечиктирмай ўзгартишлар киритишга ҳақли.
2. Масаланинг акциядорлар умумий йиғилиши кун тартибига киритилиши ёки номзоднинг Жамиятнинг бошқарув ва назорат органларига сайловлар бўйича овоз бериш учун номзодлар рўйхатига киритилиши тўғрисида ёки қайд этилган кун тартибига ёки номзодлар рўйхатига киритиш асосланган тарзда рад этилиши тўғрисида Жамият кузатув кенгашининг қарори масалани кун тартибига киритиш ёки номзодларни номзодлар рўйхатига киритишни таклиф қилган акциядор (акциядорлар)га қарор қабул қилинган санадан бошлаб уч иш кунидан кечиктирилмай юборилади.
3. Жамият кузатув кенгашининг масалани акциядорлар умумий йиғилишининг кун тартибига ёки номзодни Жамият кузатув кенгашига ва тафтиш комиссиясига сайлов бўйича овоз бериш учун номзодлар рўйхатига киритишни рад этиш тўғрисидаги қарори устидан судга шикоят қилиниши мумкин.
4. **АКЦИЯДОРЛАРНИНГ НАВБАТДАН ТАШҚАРИ УМУМИЙ ЙИҒИЛИШИНИ ЎТКАЗИШГА ТАЙЁРГАРЛИК КЎРИШ**
5. Акциядорларнинг навбатдан ташқари умумий йиғилиши Жамият кузатув кенгашининг қуйидагилар асосидаги қарори бўйича ўтказилади:
* унинг ўз ташаббуси бўйича;
* тафтиш комиссияси талабларига кўра;
* талабнома тақдим қилинган санада Жамият овоз берувчи акцияларининг энг камида 5%и эгаси ҳисобланган акциядор (акциядорлар) талабига кўра.
1. Жамият Кузатув кенгашининг ваколатларини муддатдан олдин бекор қилиш масалалари бўйича акциядорларнинг навбатдан ташқари умумий йиғилишини ўтказиш тўғрисида талабномалар асослари қуйидагилардан иборат:
* Ўзбекистон Республикаси қонун ҳужжатларига, Жамият уставига, акциядорлар умумий йиғилиши қарорларига риоя қилмаслик;
* Жамиятга зарарлар келтирилиши ва акциядорларнинг мулкий ҳуқуқларига зиён етказилиши, шу жумладан Жамиятнинг молия-хўжалик фаолияти жиддий ёмонлашиши, фойда ва рентабеллиги пасайиши, ишлар ва хизматларнинг реализация қилиниши асоссиз равишда қисқартирилиши билан боғлиқ зарарлар етказилиши;
* Жамиятнинг иқтисодий ночорлиги (банкротлиги) юзага келиш аломатлари ёки таҳдидлари мавжудлиги, давлат бюджети, бюджетдан ташқари фондлар олдида ходимларга иш ҳақи тўлаш бўйича турғун қарздорлик мавжудлиги.
1. Акциядорларнинг навбатдан ташқари умумий йиғилишини ўтказиш тўғрисида талабномаларда йиғилиш кун тартибига киритиладиган масалалар бунинг сабаблари қайд этилган ҳолда ифодаланиши керак. Агар акциядорларнинг навбатдан ташқари умумий йиғилишини чақириш Жамият кузатув кенгаши аъзоларининг ваколатларини муддатдан олдин бекор қилиш тўғрисидаги масала киритилиши билан боғлиқ бўлса, бундай йиғилиш чақириғи тўғрисидаги талабномалар Жамият кузатув кенгаши ваколатларини муддатдан олдин бекор қилиш тўғрисидаги масаладан ташқари, кузатув кенгашининг янги таркибини сайлаш масалаларини кун тартибига киритиш тўғрисидаги таклифларни ўз ичига олиши керак.
2. Жамиятнинг кузатув кенгаши Жамият тафтиш комиссиясининг ёки Жамият овоз берувчи акцияларининг камида беш фоизига эгалик қилувчи акциядорнинг (акциядорларнинг) талабига кўра чақириладиган акциядорларнинг навбатдан ташқари умумий йиғилиши кун тартибидаги масалаларнинг таърифига ўзгартишлар киритишга ҳақли эмас.
3. Акциядорларнинг навбатдан ташқари умумий йиғилишини чақириш тўғрисидаги талаб акциядордан (акциядорлардан) чиққан тақдирда, бу талабда умумий йиғилишни чақиришни талаб қилаётган акциядорнинг (акциядорларнинг) исми-шарифи (номи), унга тегишли акцияларнинг сони, тури кўрсатилган бўлиши лозим.
4. Акциядорларнинг навбатдан ташқари умумий йиғилишини чақириш тўғрисидаги талаб акциядорларнинг навбатдан ташқари умумий йиғилишини чақиришни талаб қилган шахс (шахслар) томонидан имзоланади.
5. Жамиятнинг тафтиш комиссияси ёки Жамият овоз берувчи акцияларининг камида беш фоизига эгалик қилувчи акциядор (акциядорлар) акциядорларнинг навбатдан ташқари умумий йиғилишини чақириш тўғрисида талаб тақдим этган санадан эътиборан 10 кун ичида Жамият кузатув кенгаши акциядорларнинг навбатдан ташқари умумий йиғилишини чақириш тўғрисида ёки йиғилишни чақиришни рад этиш ҳақида қарор қабул қилиши керак.
6. Жамият тафтиш комиссиясининг ёки жамият овоз берувчи акцияларининг камида беш фоизига эгалик қилувчи акциядорнинг (акциядорларнинг) талабига кўра акциядорларнинг навбатдан ташқари умумий йиғилишини чақиришни рад этиш тўғрисидаги қарор қуйидаги ҳолларда қабул қилиниши мумкин, агар:
* Акциядорларнинг навбатдан ташқари умумий йиғилишини чақиришни талаб қилаётган акциядор (акциядорлар) ушбу банднинг биринчи қисмида назарда тутилган миқдордаги Жамият овоз берувчи акцияларининг эгаси бўлмаса;
* кун тартибига киритиш учун таклиф этилган масалалардан бирортаси ҳам акциядорлар умумий йиғилишининг ваколат доирасига кирмаса;
* кун тартибига киритиш учун таклиф этилган масала қонун ҳужжатлари талабларига мувофиқ бўлмаса.
1. Жамият кузатув кенгашининг акциядорларнинг навбатдан ташқари умумий йиғилишини чақириш тўғрисидаги қарори ёки бундай йиғилишни чақиришни рад этиш ҳақидаги асослантирилган қарори йиғилиш чақиришни талаб қилган шахсларга қарор қабул қилинган пайтдан эътиборан уч иш кунидан кечиктирмай юборилади.
2. Жамият кузатув кенгашининг акциядорларнинг навбатдан ташқари умумий йиғилишини чақиришни рад этиш тўғрисидаги қарори устидан судга шикоят қилиниши мумкин.
3. Жамият кузатув кенгаши мазкур Низомнинг 51-бандида белгиланган муддат ичида акциядорларнинг навбатдан ташқари умумий йиғилишини чақириш тўғрисида қарор қабул қилмаган тақдирда ёки уни чақиришни рад этиш ҳақида қарор қабул қилган тақдирда, акциядорларнинг навбатдан ташқари умумий йиғилиши уни чақиришни талаб қилган шахслар томонидан чақирилиши мумкин.

Бундай ҳолларда акциядорларнинг умумий йиғилишига тайёргарлик кўриш ва уни ўтказиш билан боғлиқ харажатларнинг ўрни акциядорлар умумий йиғилишининг қарорига кўра Жамиятнинг маблағлари ҳисобидан қопланиши мумкин.

1. Акциядорларнинг навбатдан ташқари умумий йиғилишини ўтказишга тайёргарлик Жамиятнинг кузатув кенгаши томонидан ёхуд қонун ҳужжатлари билан белгиланган ҳолатларда мазкур Низом билан белгиланган тартибда акциядорларнинг умумий йиғилишини чақираётган шахс томонидан амалга оширилади.
2. **АКЦИЯДОРЛАР УМУМИЙ ЙИҒИЛИШИНИНГ КВОРУМИ**
3. Агар акциядорларнинг умумий йиғилишида иштирок этиш учун рўйхатдан ўтказиш тугалланган пайтда Жамиятнинг жойлаштирилган овоз берувчи акцияларининг жами эллик фоизидан кўпроқ овозига эга бўлган акциядорлар (уларнинг вакиллари) рўйхатдан ўтган бўлса, акциядорларнинг умумий йиғилиши ваколатли (кворумга эга) бўлади.
4. Агар имтиёзли акциялар кун тартибидаги фақат бир ёки бир неча масалалар бўйича овоз берса, йиғилиш кворуми тақдим қилинган оддий акциялар сони бўйича белгиланади, қайд этилган масалалар бўйича овозларни ҳисоблаш эса овоз берувчи оддий ва имтиёзли акцияларнинг умумий сони бўйича амалга оширилади.
5. Йиғилиш бошланишининг белгиланган вақтидан сўнг 120 дақиқадан кўпроқ вақт мобайнида кворум бўлмаса, акциядорларнинг такрорий умумий йиғилишини ўтказиш санаси эълон қилинади. Акциядорларнинг такрорий умумий йиғилишини ўтказишда кун тартибини ўзгартиришга йўл қўйилмайди.
6. Агар акциядорларнинг ўтказилмай қолган йиғилиши ўрнига чақирилган такрорий умумий йиғилишида иштирок этиш учун рўйхатдан ўтказиш тугалланган пайтда Жамиятнинг жойлаштирилган овоз берувчи акцияларининг жами қирқ фоизидан кўпроқ овозига эга бўлган акциядорлар (уларнинг вакиллари) рўйхатдан ўтган бўлса, акциядорларнинг такрорий умумий йиғилиши ваколатли бўлади.

Акциядорларнинг такрорий умумий йиғилишини ўтказиш тўғрисида хабар қилиш мазкур низомда белгиланган тартибда амалга оширилади.

1. Кворум бўлмаганлиги сабабли акциядорларнинг умумий йиғилишини ўтказиш санаси 20 кундан кам муддатга кўчирилган тақдирда, умумий йиғилишда иштирок этиш ҳуқуқига эга бўлган акциядорлар ўтказилмай қолган умумий йиғилишда иштирок этиш ҳуқуқига эга бўлган акциядорларнинг реестрига мувофиқ аниқланади.
2. **УМУМИЙ ЙИҒИЛИШНИНГ ИШЧИ ОРГАНЛАРИ**
3. Умумий йиғилишнинг ишчи органлари қуйидагилардан иборат: раёсат (президиум), саноқ комиссияси, котиб (котибият).
4. Акциядорларнинг умумий йиғилиши раёсати (президиуми) ва раиси акциядорларнинг умумий йиғилишида сайланади. Акциядорларнинг умумий йиғилиши Жамият кузатув кенгаши раиси томонидан, унинг узрли сабаблар бўйича йўқлигида эса – Жамият кузатув кенгаши аъзоларидан бири томонидан олиб борилади.
5. Акциядорларнинг умумий йиғилиши раиси йиғилиш раёсати (президиуми)га раҳбарлик қилади, йиғилиш олиб борилишини таъминлайди ва бунда ўз вазифаларини тегишлича бажариш учун керакли барча ваколатларга эга бўлади.
6. Акциядорларнинг умумий йиғилиши раиси акциядорларнинг умумий йиғилиши аудио ва видео ёзувлари амалга оширилишига ва унинг Интернет тармоғида намойиш қилинишига рухсат беришга ҳақли.
7. Акциядорларнинг умумий йиғилиши раиси йиғилиш жараёнига раҳбарлик қилади, умумий йиғилиш ишчи органлари фаолиятини ўзаро мувофиқлаштиради, масалаларни муҳокама қилиш тартибини белгилайди, маърузачиларнинг нутқ сўзлаш вақтини чеклайди, йиғилиш олиб борилиши ва овоз бериш жараёни бўйича изоҳлар беради, залда тартиб сақланишини назорат қилади.
8. Акциядорларнинг умумий йиғилиши раиси умумий йиғилиш баённомасини имзолайди.
9. Овозларни санаб чиқиш, акциядорларнинг умумий йиғилишида иштирок этиши учун акциядорларни рўйхатга олиш, шунингдек овоз бериш бюллетенларини тарқатиш учун Жамият кузатув кенгаши томонидан саноқ комиссияси тузилиб, унинг аъзолари сони ва шахсий таркиби акциядорларнинг умумий йиғилиши томонидан тасдиқланади.
10. Саноқ комиссияси функцияларини бажариш учун мустақил экспертлар жалб қилинган тақдирда, улар саноқ комиссияси ишини амалга оширадилар.
11. Саноқ комиссиясининг таркиби камида уч кишидан иборат бўлиши керак. Саноқ комиссияси таркибига Жамият кузатув кенгашининг ва тафтиш комиссиясининг аъзолари, Жамият директори, шунингдек ана шу лавозимларга номзоди кўрсатилган шахслар кириши мумкин эмас.
12. Акциядорларнинг умумий йиғилишида овоз бериш «Жамиятнинг овоз берувчи битта акцияси — битта овоз» принципи бўйича амалга оширилади, Жамиятнинг кузатув кенгаши аъзоларини сайлаш бўйича кумулятив овоз беришни ўтказиш ҳоллари бундан мустасно.
13. Акциядорларнинг умумий йиғилишида кун тартиби масалалари бўйича овоз бериш овоз бериш бюллетенлари орқали амалга оширилади.
14. Овоз берилганида овоз берувчи қайси масала бўйича эҳтимол тутилган овоз бериш вариантларидан фақат биттасини қолдирган бўлса, ўша масала бўйича берилган овозлар ҳисобга олинади. Мазкур талабни бузган ҳолда тўлдирилган овоз бериш бюллетенлари ҳақиқий эмас деб топилади ва улардаги масалалар бўйича берилган овозлар ҳисобга олинмайди.

Агар овоз бериш бюллетенида овозга қўйилган бир нечта масала кўрсатилган бўлса, бир ёки бир нечта масалага нисбатан мазкур банднинг биринчи хатбошида кўрсатилган талабга риоя этилмаганлиги бюллетеннинг умуман ҳақиқий эмас деб топилишига сабаб бўлмайди.

1. Акциядорларнинг умумий йиғилишини ўтказишга тайёргарликда саноқ комиссияси қуйидаги функцияларни бажаради:
* реестр асосида акциядорларнинг умумий йиғилишида иштирок қилиш ҳуқуқига эга акциядорлар рўйхатини тузади;
* овоз бериш учун бюллетенларни ва умумий йиғилишнинг бошқа материалларини тарқатади, тарқатилган бюллетенлар ҳисобини юритади;
* умумий йиғилишда иштирок этиш учун акциядорлар (уларнинг вакиллари)ни рўйхатдан ўтказади;
* ишончномалар ва улар томонидан тақдим қилинадиган ҳуқуқлар ҳисобини юритади;
* акциядорларнинг умумий йиғилиши ўтказилгунга қадар акциядорларга кун тартиби бўйича керакли ахборотни тақдим қилади;
* акциядорларнинг умумий йиғилиши кворуми мавжудлигини аниқлайди;
* умумий йиғилишда овоз бериш ҳуқуқларининг акциядорлар (уларнинг вакиллари) томонидан амалга оширилиши муносабати билан юзага келадиган масалаларни тушунтиради;
* овозга қўйиладиган масалалар бўйича овоз бериш тартибини тушунтиради;
* овоз беришнинг белгиланган тартиби ва акциядорларнинг овоз беришда иштирок этиш ҳуқуқларини таъминлайди;
* овозларни санаб чиқади ва овоз бериш якунларини чиқаради;
* овоз бериш якунлари тўғрисида баённома тузади;
* овоз бериш бюллетенларини жамиятнинг идоравий архивига топширади.
1. **АКЦИЯДОРЛАР УМУМИЙ ЙИҒИЛИШИНИ ОЛИБ БОРИШ ТАРТИБИ**
2. Акциядорларнинг умумий йиғилишини олиб бориш тартиби ҳар бир акциядорларнинг умумий йиғилишида мазкур Низомга мувофиқ тасдиқланади.
3. Жамият кузатув кенгаши раиси умумий йиғилиш раёсати (президиуми) ва котибини (котибияти), шунингдек саноқ комиссия таркибини сайлаш таклифини киритади.
4. Акциядорларнинг умумий йиғилишини ўтказиш тартиби йиғилиш иши бошланадиган ва тахминий якунланадиган вақтни, чиқишлар ва танаффуслар давомийлигини, кун тартибидаги масалалар кетма-кетлигини, кун тартибидаги масалалар бўйича маърузачиларнинг фамилиялари ва лавозимларини, овоз беришни амалга ошириш ва унинг натижаларини эълон қилиш тартибини назарда тутади.
5. Йиғилиш давомида юзага келадиган жорий масалалар йиғилиш раиси томонидан қуйидаги асосий қоидага асосланиб якка ҳолда ҳал қилинади: Акциядорларнинг умумий йиғилишида муҳокама қилинадиган масала бўйича чиқиш ҳуқуқидан ҳар бир иштирокчи белгиланган вақт доирасида фойдаланиши мумкин.
6. Акциядорларнинг умумий йиғилишида Жамият ижроия органи, кузатув кенгашига тўланадиган ҳақ ва компенсацияларнинг миқдори, шунингдек соф фойданинг тақсимланиши, дивидендлар миқдори тўғрисидаги маълумотлар, мўлжалланган миқдорга асосланган, уларнинг Жамият томонидан қабул қилинган дивиденд сиёсатига мувофиқлиги баҳоланган ҳолда (зарур ҳолларда, соф фойданинг муайян қисмини Жамиятни ривожлантириш эҳтиёжларига йўналтириш ҳажмлари изоҳланади ва иқтисодий жиҳатдан асосланади) батафсил ошкор (эълон) қилинади.
7. Кун тартибидаги масалалар муҳокамасида иштирок этишни истаганлар умумий йиғилиш котиби (котибияти)га муҳокама қилиш учун масала кўрсатилган ҳолда ёзма ариза берадилар.
8. Кун тартибидаги барча масалалар муҳокама қилингандан сўнг йиғилиш раиси акциядорларнинг умумий йиғилишини ёпиқ деб эълон қилади.
9. Жамият акциядорларнинг умумий йиғилишида иштирок қилган шахсга бундай шахс ҳисобидан унинг томонидан тўлдирилган бюллетень нусхасини олиш имконини тақдим қилади.
10. **АКЦИЯДОРЛАР УМУМИЙ ЙИҒИЛИШИНИНГ БАЁННОМАСИ**
11. Акциядорлар умумий йиғилиши котибиятининг миқдорий ва шахсий таркиби акциядорларнинг умумий йиғилиши томонидан тасдиқланади. Жамиятнинг Корпоратив маслаҳатчиси акциядорлар умумий йиғилиши котиби сифатида сайланиши (киришиши) мумкин.
12. Акциядорлар умумий йиғилиши котибияти қуйидагиларни амалга оширади:
* умумий йиғилиш ўтказилиши жараёнининг баённомасини тузади;
* ёзма аризалар бўйича кун тартибидаги масалалар муҳокамасида иштирок этишни истаганлар қайдномаларини юритади;
* акциядорлар умумий йиғилиши ёпилгандан сўнг ўн кундан кечиктирилмай икки нусхада акциядорлар умумий йиғилиши баённомасини тузади.
1. Акциядорлар умумий йиғилишининг баённомасида:
* акциядорларнинг умумий йиғилиши ўтказилган сана, вақт ва жой;
* Жамиятнинг овоз берувчи акцияларига эгалик қилувчи акциядорлар эга бўлган овозларнинг умумий сони;
* умумий йиғилишда иштирок этган акциядорлар эга бўлган овозларнинг сони;
* умумий йиғилишнинг раиси (раёсати) ва котиби, йиғилиш кун тартиби;
* маърузаларнинг асосий қоидалари, овозга қўйилган масалалар, овоз бериш якунлари ва умумий йиғилиш қабул қилган қарорлар;
* акциядорлар умумий йиғилишини аудио ва видео ёзувлари ва интернет тармоғида намойиши ўтказилган ҳолатда мазкур маълумотлар ҳам қайд этилади.
1. Акциядорлар умумий йиғилишининг баённомасининг ҳар иккала нусхаси ҳам умумий йиғилишда раислик қилувчи ва умумий йиғилиш котиби томонидан имзоланади.
2. Саноқ комиссияси баённомалари умумий йиғилишнинг алоҳида қарори билан тасдиқланмайди, балки маълумот учун қабул қилинади ва умумий йиғилиш баённомасига бириктириб қўйилади.
3. Акциядорлар умумий йиғилиши баённомаси имзолангандан сўнг, саноқ комиссияси йиғилиш ҳужжатларини, жумладан умумий йиғилишнинг қайд этиш рўйхатини, овоз бериш учун муҳрланган бюллетенларни, саноқ комиссияси аъзолари томонидан имзоланган овоз бериш якунлари тўғрисидаги баённомаларни ва акциядорлар умумий йиғилиши баённомасини сақлаб қўйиш учун Жамиятнинг архивига топширади.
4. **АКЦИЯДОРЛАР УМУМИЙ ЙИҒИЛИШИ ҚАРОРЛАРИНИНГ БАЖАРИЛИШИ**
5. Акциядорларнинг умумий йиғилиши томонидан қабул қилинган қарорлар, шунингдек овоз бериш якунлари акциядорлар эътиборига қуйидагича етказилади:
* акциядорлар умумий йиғилиши тугагандан сўнг уларни эълон қилиш;
* муҳим факт ҳақидаги хабарни у юз берган санадан эътиборан икки иш куни ичида ошкор қилиш.
1. Жамият акциялари фонд биржаси листингида бўлган тақдирда, Жамият тегишли ахборотни фонд биржасининг расмий веб-сайтида ҳам эълон қилиши шарт.
2. Акциядорлар умумий йиғилиши қарорлари бажарилиши устидан назорат қилишни, башарти йиғилиш қарорида ўзгача ҳол қайд этилмаган ва баённомада акс эттирилмаган бўлса, Жамият кузатув кенгаши томонидан амалга оширилади.
3. Акциядорлар умумий йиғилишининг қарорлари акциядорлар умумий йиғилишда ҳозир бўлган, шунингдек ҳозир бўлмаган барча акциядорлар томонидан, уларга тегишли қисми бўйича бажарилиши мажбурийдир.